आसाम पुलिस बिफाना फेग्रा मुवानि हेंथायै गोख्रों संदाननाया सोलिगासिनो बे समाव कामरूप पुलिस बिफाननि मोनसे गिदिरथार जाफुंसारनाय 250 ग्राम खमैबो 1.5 कौटि रांनि हिर’इन हमनो हादों । बेजों लोब्बा थानाय सानै सुबुंखौ पुलिस बिफाना एरेस्त खालामबाय ।आसामनि गिबि मन्त्री हिमन्त बिस्व सर्मानि बिथोनाव राज्योआव दासिम ड्रागसनिफ्राय उदां मोनसे दावहा सोलिगासिनो बे समाव राज्योआव दासिम थांनाय दानाव 2,439 ग्राम हिर’इन , 91 के जि गान्जा , 17,551 बथ’ल कग सिराफ , खमैबो 1.57 लाख मेथामफेथामिन टेब्लेट , 14.16 ग्राम मरफ’नि, नोगोद 10.5 लाख रां जब्द’ खालामबाय ।